# 10.03.21

**Владимир Уйба сетіс Луздорса шӧр районнӧй больничалы выль санитарнӧй автомашинаяс**

Коми Республикаса Юралысь пӧртіс олӧмӧ ассьыс кӧсйысьӧмсӧ, кутшӧмӧс сетіс 2020 вося вӧльгым тӧлысьын «Коми войтыр» дінмукостса ӧтйӧза ӧтмунӧмлӧн Луздорса представительстволӧн паськӧдӧм заседание дырйи. Владимир Уйба сетіс выль автомашинаясысь ключьяссӧ шӧр районнӧй больничаса медшӧр врач Станислав Жуйковлы.

Ставнас Луздорса шӧр районнӧй больничаӧ ыстасны сизим единица техника: «УАЗ» маркаа нёль машина да куим LADA 4х4 Nіva. Автомашинаяс ньӧбӧм вылӧ сьӧмсӧ сетіс Газпромлӧн Йӧзлы тӧдчана водзмӧстчӧмъяслы отсӧг сетан фонд.

«Эм первичнӧй звено выльмӧдан федеральнӧй уджтас. Сы серти больничаяссӧ могмӧдӧны регыдъя отсӧг сетӧм вылӧ автомашинаясӧн. Но Луздорӧ санитарнӧй машинаяс ньӧбӧм серти тайӧ проектыс – водзмӧстчӧм, - пасйис Коми Республикаса Юралысь Владимир Уйба. - Колян вося вӧльгым тӧлысьӧ «Коми войтыр» конференция дырйи мукӧд юалӧм пӧвстын казьтыштісны, мый оз тырмы санитарнӧй транспорт. Ми кӧ видлім бырӧдны тайӧ мытшӧдсӧ федеральнӧй уджтас пыр, та вылӧ муніс эськӧ уна кад. А вӧчны тайӧс колӧ кыдз позьӧ ӧдйӧджык. Та вӧсна республикаса Веськӧдлан котыр шыӧдчис отсӧгла социальнӧй партнёръясысь ӧти дорӧ – Газпром компания дорӧ. Миянлысь водзмӧстчӧмсӧ ошкисны, ыджыд аттьӧ таысь компанияӧн юрнуӧдысьяслы да торйӧн Алексей Борисович Миллерлы. Талун тайӧ машинаяссӧ сетӧма Луздорса шӧр районнӧй больничалы».

«Аттьӧ, Владимир Викторович. Ті сӧвмӧданныд йӧзлысь дзоньвидзалун бурмӧдан юкӧнсӧ он сӧмын Луздор районын, но и став Коми Республикаын. Ыджыд аттьӧ налы, кодъяс збыльмӧдісны проектсӧ. Тайӧ машинаясыс ёна колӧны миян больничалы. Регыдъя кадӧ, ГИБДД-ын учёт вылӧ сувтӧдӧм бӧрын, санитарнӧй автомашинаяссӧ ыстасны Лоймаса, Спаспорубса, да Ношульса амбулаторияясӧ медводдза медико-санитарнӧй отсӧг сетӧм вылӧ. А Нива автомашинаясӧн пациентъяс дорӧ кутасны вайӧдны ӧтув практикаа врачьясӧс, врач-педиатръясӧс», - висьталіс Луздорса шӧр районнӧй больничаса юралысь врач Станислав Жуйков.

Фотолӧн автор: Владимир Шешкунас, «Комиинформ» ЮА

# 10.03.21

# **Владимир Уйба передал Прилузской ЦРБ новые санитарные автомобили**

Глава Республики Коми выполнил обещание, которое он дал в ноябре 2020 года на расширенном заседании Прилузского представительства МОД «Коми войтыр». Сегодня, 10 марта, Владимир Уйба передал ключи от новых авто главному врачу центральной районной больницы Станиславу Жуйкову.

Всего в Прилузскую ЦРБ будет направлено семь единиц техники: четыре машины марки «УАЗ» и три LADA 4х4 Nіva. Средства на приобретение автомобилей выделены Фондом поддержки социальных инициатив Газпрома.

«Есть федеральная программа модернизации первичного звена, в рамках которой больницы оснащаются автомобилями скорой помощи. Но этот проект, по приобретению санитарных машин для Прилузья, он инициативный, - отметил Глава Республики Коми Владимир Уйба. – В ноябре прошлого года на конференции «Коми войтыр» в череде огромного количества других вопросов была озвучена проблема острой нехватки санитарного транспорта. Если бы мы эту проблему пытались решить с помощью федеральной программы, на это ушло бы достаточно много времени. А решить её надо как можно скорее. Поэтому Правительство республики обратилось за помощью к одному из надёжных социальных партнёров – компании Газпром. Наша инициатива была поддержана, за что большое спасибо руководству компании и лично Алексею Борисовичу Миллеру. Сегодня мы эти машины передали Прилузской ЦРБ».

«Спасибо, Владимир Викторович, за активное участие в развитии системы здравоохранения не только нашего Прилузского района, но и всей Республики Коми. Огромная благодарность тем, кто реализовал этот проект. Эти машины очень нужны нашей больнице. В самое ближайшее время, после постановки на учёт в ГИБДД, санитарные автомобили отправятся в Лоемскую, Спаспорубскую и Ношульскую амбулатории для оказания первичной медико-санитарной помощи. А на автомобилях Нива к пациентам будут доставляться врачи общей практики, врачи-педиатры», - рассказал главврач Прилузской ЦРБ Станислав Жуйков.

Автор фото: Владимир Шешкунас, ИА «Комиинформ»

Габова 1742